The Way We Were
<s>The Way We Were (), u Jugoslaviji prikazan pod naslovom Djevojka koju sam volio, je američki igrani film snimljen 1973. godine u režiji Sydneya Pollacka.</s><s>Po žanru je drama, a scenario je napisao Arthur Laurents, djelomično inspiriran vlastitim iskustvima sa makartističkim progonima par decenija ranije.</s><s>Protagonisti, koje tumače Barbara Streisand i Robert Redford, su Katie Morosky i Hubbell Gardiner, dvoje studenata koji se upoznaju 1930-ih, te usprkos razlika u karakteru, porijeklu i svjetonazoru – ona je Jevrejka i radikalno lijeva marksistička aktivistica, a on apolitični WASP – započinju ljubavnu vezu koju će okruniti brakom.</s><s>Radnja prikazuje kako Hubbell gradi karijeru uspješnog scenarista u Hollywoodu, ali i kako će ga 1950-ih progoni ljevičara natjerati da se odrekne svoje supruge.</s>

<s>The Way We Were je bio prvi hollywoodski film koji se pozabavio Hollywoodskom crnom listom, ali je tokom snimanja Laurents postao izuzetno nezadovoljan načinom na koji je Pollack tretirao njegov scenarij, izbacujući političke sadržaje, a inzistirajući na prikazu odnosa dvoje protagonista kao "redovne" ljubavne priče, odnosno nostalgični prikaz nedavne američke prošlosti.</s><s>Pollack je u tome imao i veliku podršku matičnog studija Columbia Pictures, koji je u film bio uložio velika sredstva, te angažirao dvije zvijezde koje su tada bile na vrhu popularnosti.</s><s>The Way We Were nije izazvao neko posebno oduševljenje kod kritike, ali ga je publika zato prigrlila.</s><s>Osim što je sam film postao hit, to je postala i naslovna pjesma koju izvodi Streisand koja će, kasnije, zajedno sa partiturom Marvina Hamlischa doći na vrhove top-lista.</s>

<s>Uloge</s>

<s>Barbra Streisand ...</s><s>Katie Morosky
 Robert Redford ...</s><s>Hubbell Gardiner
 Bradford Dillman ...</s><s>J.J. 
 Lois Chiles ...</s><s>Carol Ann 
 Patrick O'Neal ...</s><s>George Bissinger
 Viveca Lindfors ...</s><s>Paula Reisner 
 Allyn Ann McLerie ...</s><s>Rhea Edwards 
 Murray Hamilton ...</s><s>Brooks Carpenter 
 Herb Edelman ...</s><s>Bill Verso
 Diana Ewing ...</s><s>Vicki Bissinger
 Sally Kirkland ...</s><s>Pony Dunbar
 George Gaynes ...</s><s>El Morocco Captain
 James Woods ...</s><s>Frankie McVeigh
 Susan Blakely ...</s><s>Judianne</s>

<s>Izvori</s>

<s>Vanjske veze</s>

<s>McCarthyism and the Movies
 Barbra Archives: The Way We Were cut scenes and song demos</s>

<s>Američki filmovi
Dramski filmovi
Romantični filmovi</s>

